ཝང་དབྱང་གིས་གསུངས་རྒྱུར།ད་ལོའི་ཟླ་དགུ་པར་ཀྲུང་གོ་དང་ཨ་ཧྥེ་རི་ཁའི་མཉམ་ལས་གླེང་སྟེགས་ཀྱི་པེ་ཅིན་མཐོ་རིམ་གྲོས་ཚོགས་ཕུན་སུམ་ཚོགས་པར་བསྡུས་ནས།ཀྲུང་གོ་དང་ཨ་ཧྥེ་རི་ཁ་གླིང་གི་འབྲེལ་བའི་འཕེལ་རྒྱས་དེ་དུས་རབས་གསར་པར་སྐྱོད་པར་ཁྲིད་སྟོན་བྱས།ཀྲུང་གོས་མུ་མཐུད་དུ་ཀྲུའུ་ཞི་ཞི་ཅིན་ཕིང་གིས་བཏོན་པའི་བློ་དཀར་གཞུང་དྲང་གི་འདུ་ཤེས་རྣལ་མ་དང་དྲང་བདེན་ཁེ་ཕན་གྱི་ལྟ་བ་ཡང་དག་ལྟར།ཨ་ཧྥེ་རི་ཁ་ཕྱོགས་དང་མཉམ་དུ།མཉམ་གྲོས་མཉམ་སྐྲུན་མཉམ་སྤྱོད་ཀྱི་རྩ་དོན་གཞིར་བཟུང་སྟེ།ཀྲུང་གོ་དང་ཨ་ཧྥེ་རི་ཁའི་རྒྱུད་གཅིག་ལམ་གཅིག་འཛུགས་སྐྲུན་གྱི་མཉམ་ལས་སྤེལ་བ་དང་།ཀྲུང་གོ་དང་ཨ་ཧྥེ་རི་ཁའི་མཉམ་ལས་གླེང་སྟེགས་ཀྱི་པེ་ཅིན་མཐོ་རིམ་གྲོས་ཚོགས་ཀྱི་གྲུབ་འབྲས་ཨ་ཧྥེ་རི་ཁ་ནས་མྱུར་དུ་དངོས་འབེབས་བྱས་ཏེ།ཀྲུང་གོ་དང་ཨ་ཧྥེ་རི་ཁའི་ལས་སྐལ་གཅིག་པའི་ཐུན་མོང་ཚོགས་པའི་རྨང་གཞི་སྲ་བརྟན་དུ་གཏོང་རྒྱུ་ཡིན།ཀྲུང་གོའི་རྒྱལ་ཡོངས་སྲིད་གྲོས་ཀྱིས་ཀྲུང་གོའི་དཔལ་འབྱོར་དང་སྤྱི་ཚོགས་ལས་འཛིན་ཚོགས་པ་དང་ཨ་ཧྥེ་རི་ཁའི་དཔལ་འབྱོར་དང་སྤྱི་ཚོགས་ལས་འཛིན་ཚོགས་པའི་མནའ་འབྲེལ་བར་དང་།ད་དུང་ཨ་ཧྥེ་རི་ཁའི་རྒྱལ་ཁབ་ཀྱི་འབྲེལ་ཡོད་ལས་ཁུངས་བར་གྱི་མཉམ་ལས་ཟབ་མོ་མུ་མཐུད་དུ་རྒྱུན་འཁྱོངས་བྱས་ཏེ།ཀྲུང་གོ་དང་ཨ་ཧྥེ་རི་ཁའི་ཕྱོགས་ཡོངས་ཀྱི་འཐབ་ཇུས་མཉམ་ལས་གྲོགས་པོའི་འབྲེལ་བ་གཏིང་ཟབ་ཏུ་གོང་འཕེལ་ལ་གཏོང་རྒྱུ་ཡིན་ཟེར།